Source: http://artlimited.eu/altd/conditions.asp?lang=hu
Timestamp: 2020-02-25 20:43:28
Document Index: 29423673

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

Az AL Consulting Kft., H-1134 Budapest, Lőportár u. 14/b., (következőkben ART LIMITED vagy artlimited.eu néven szerepel) a www.artlimited.eu internetes címen egy online shop-ot üzemeltet. Az artlimited.eu oldalon leadott összes megrendelésre, valamint a szállítási feltételekre és a szolgáltatásra kizárólag az alábbi üzletszabályzat vonatkozik, a rendelés időpontjában érvényes formában. Ettől eltérő szabályozást az ART LIMITED nem ismer el, de kivételt képezhet olyan eset, amikor külön hozzájárulását adja a megrendelő által javasoltakhoz.
§ 2. Fontos tudnivalók
1. Az artlimited.eu által kínált árukat az internetes oldal egyértelműen és az eredetihez hűen mutatja be. Művészi nyomatok, nyomdai grafikák, és egyéb nyomdai termékek esetén a színek és minták, a formátum és a papír ill. a felület minőségének vonatkozásában a kisebb mértékű eltérések a gyártás folyamán, nyomdatechnikailag teljesen nem kiküszöbölhetők. Az ábrázolt és a valós kép közötti ilyen jellegű eltérések nem minősülnek hiányosságnak.
2. Felhívjuk a figyelmet annak a lehetőségére, hogy az artlimited.eu oldalon bemutatott termékek a vásárló weboldalon tett látogatásának időpontjában esetleg már nem állnak rendelkezésre vagy már nem kaphatóak és változhatott az áruk.
3. Az ART LIMITED-nek joga van részlegesen szállításhoz (abban az esetben ha az Ön által rendelt képekből nem áll mind rendelkezésre). Ez az Ön számára nem jelent többletköltséget.
§ 3. Szerződéskötés
A szerződés Ön és az ART LIMITED közt akkor jön létre, amikor Ön kitölti és elküldi a weboldalunkon található megrendelőlapot (kötelező érvényű vásárlásra vonatkozó ajánlat a megrendelő részéről), mi pedig az Ön e-mail címére küldött visszaigazoló e-mailben elfogadtuk a megrendeléssel tett ajánlatot, vagy szállítjuk a terméket. A megrendelőlap kitöltésével a megrendelő elfogadja az artlimited.eu shop üzletszabályzatát mint a szerződés részét.
Kérjük ellenőrizze, hogy a visszaigazolásban szereplő adatok és árak helyesek-e, és megegyeznek-e a megrendelésben közölt adatokkal. Az esetleges eltérésekről az artlimited.eu-t haladéktalanul tájékoztatni kell.
Ha Ön a megrendelés során hibás e-mail címet ad meg, és ennek okán a visszaigazoló e-mailt nem tudjuk elküldeni, a szerződés létrejön, ha az ART LIMITED a visszaigazolást más úton eljuttatja Önhöz.
§ 4. Visszalépési jog
Önnek módjában áll az ok megjelölése nélkül a már megkötött szerződéstől 2 héten belül, írásban (levél, fax, e-mail) vagy az áru visszaküldésével visszalépni.
A határidő betartásához elegendő az árut idejében az alábbi címre küldeni:
AL CONSULTING KFT. ART LIMITED ÜZLETÁG 1134 Budapest, Lőportár u. 14/b
Hatályos visszalépés esetén a másik fél részéről érkezett teljesítéseket vissza kell szolgáltatni. Ha az áru használat nyomait mutatja, az ART LIMITED-nek jogában áll az áru átvételének visszautasítása. Ezt megelőzheti azzal, hogy nem veszi tulajdonosként használatba az árut és kerül minden olyan behatást, ami csökkentheti az áru értékét. A nyomdai grafikák esetében ilyen sérülésnek számítanak pl. a gyűrődések, horpadások vagy foltok, amelyek az áru megsemmisülésével egyenértékűek. Az árut, épségének védelme érdekében mindig az eredeti csomagolásban, és az eredeti számlát mellékelve jutassa el hozzánk. A visszaküldés költségét az ART LIMITED kizárólag téves szállítás esetén állja, minden más esetben Ön köteles fizetni ennek a díját. Nem megfelelően bérmentesített küldeményt nem veszünk át.
§ 5. Szállítás
1. Amennyiben a megállapodásban nem szerepel más, akkor a szállítás az Ön által megadott kézbesítési címre történik. A szállítási határidő magyarországi rendelések esetén kb. 6 nap. Európa területén belül a szállítás 8-10 napot, Európán kívül 10-15 napot vesz igénybe.
Magyarország 1 000 - 2 955 Ft
Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Montenegró, Németország, Olaszország, Portugália, Románia, Spanyolország, Svédország, Szerbia, Szlovákia, Szlovénia, Ukrajna 2 300 - 11 000 Ft
Amerikai Egyesült Államok, Kanada 6 000 - 99 500 Ft
Az árak tájékoztató jellegűek, és a valós költségek alapján kerülnek kiszámlázásra. A grafikák szállítási költségét a csomagoló tekercsek száma határozza meg. Egy tekercsben legfeljebb 3 grafika küldhető el. Minden további csomagoló tekercs esetén újra felszámításra kerül a postaköltség. A szállítási költség tartalmazza a csomagolás, a címre szállítás és a biztosítás árát. Magyarországon belül a DPD Hungária a partnerünk, külföldre való szállításkor DPD ill. egyéb szállítócégekkel működünk együtt.
3. Vámköteles küldemények
Kérem vegye figyelembe a szállítási költségekre vonatkozó részletes adatokat. Magyarországon területén kívüli szállításkor előfordulhat, hogy az adott országban behozatali díj is terheli a szállítást, amit Önnek kell fizetnie. Ezek a díjak vámterülettől függően különböző összegűek lehetnek. A kötelező vámok szabályszerű fizetése a vevő felelőssége.
§ 6. Fizetés
A megrendelt áru előzetes fizetés útján fizetendő.
A előzetes fizetés a következőképp alakul:
1. A megrendelését visszaigazoló e-mailben elküldjük Önnek bankszámlaszámunkat.
2. Kérjük legyen szíves a fizetendő összeget bankszámlánkra átutalni
Számlaszám: 11996224-06127316-10000001
3. Miután az összeg beérkezik hozzánk, rendelése feldolgozásra kerül. A szállítási idő az átutalás időtartamától függően elhúzódhat 2-5 nappal.
Megjegyzés: Az áru visszaküldése esetén az összeg visszautalásra kerül az Ön bankszámlaszámára.
§ 7. Fizetési feltételek ill. fizetési késedelem
1. A vételár fizetése a megrendelés időpontjában azonnal esedékessé válik.
2. A befizetések az ART LIMITED által megadott bankszámlaszámra díj- és költségmentesen utalandók. Ezen kívül jogunk van késedelmi kárként - az alap kamatlábon túl - 5%-os késedelmi kamat követelésére. Egy esetleges magasabb kár érvényesítése ezen túlmutatóan is lehetséges. A vásárlónak jogában áll annak bizonyítása, hogy az ART LIMITED kisebb mértékű kárt szenvedett ill. egyáltalán nem érte veszteség.
3. Az ART LIMITED igényeivel szemben a vevő csak vitathatatlan és jogerősen megállapított követeléseket róhat fel.
4. A vevő visszatartási ill. teljesítés megtagadási joga kizárt a kereskedelmi forgalomban, kivételt képez ez alól a vitathatatlan és jogerősen megállapított ellenigények.
§ 8. A tulajdonjog fenntartása és visszalépés
Az áru teljes kifizetéséig az áru az artlimited.eu tulajdona marad.
Amennyiben egy termék rajtunk kívül álló okok és a szerződéskötést követően jelentkező problémák miatt (pl. előre nem látható történések, késedelem a gyártó részéről) nem szállítható, és pótlása sem megoldható, az ART LIMITED jogosult a szerződéstől elállni. Természetesen ilyen esetben haladéktalanul értesítjük Önt. A már teljesített kifizetéseket haladéktalanul visszatérítjük.
§ 9. Szavatosság, felelősség, felelősség korlátozás
Az ART LIMITED nem vállal szavatosságot az áru kisebb mértékű eltéréseiért. Egyedi képeknél, művészi nyomatoknál, grafikáknál, és egyéb nyomdai termékeknél a színek és minták, a formátum és a papír ill. a felület minőségének vonatkozásában a kisebb mértékű eltérések a gyártás folyamán, nyomdatechnikailag nem teljesen elkerülhetők. Ilyen jellegű eltérések nem jogosítanak reklamációra. Ha az általunk szállított árun a 2 éves kötelező szavatossági időn belül hiányosságok mutatkoznak, választása szerint kérheti az áru kijavítását, cseréjét vagy a vételár csökkentését, illetve visszaléphet a szerződéstől. Ez nem érvényes az olyan hiányosságokra, amelyek nem rendeltetésszerű használat miatt keletkeztek. Ha a veszélyviselés átszállásának időpontjában az ART LIMITED terhére róható a hiányosság, választása szerint a hiányosság elhárítását vagy cserét kérhet.
§ 10 Adatvédelemi nyilatkozat
1. Az ART LIMITED mindent megtesz annak érdekében, hogy ezen a weboldalon helyes és teljes körű információkat bocsásson az Ön rendelkezésre, de nem vállal semmilyen felelősséget és szavatosságot az ezen a weboldalon terjesztett információk aktualitásáért, helyességéért vagy teljességéért. Ez érvényes az esetlegesen erre a webhelyre mutató linkekre is.
2. Ennek a webhelynek a tartalma szerzői joggal védett. A márkajegyek a védjegyjog hatálya alá tartoznak. Ezen okból kifolyólag a márkajegyek, képanyagok, grafikák erről a webhelyről történő tárolása és sokszorosítása nem engedélyezett.
3. A megrendelése teljesítéséhez szükséges adatokat (név, e-mail cím, lakcím, telefonszám) harmadik személy részére kizárólag az Ön beleegyezésével továbbítjuk, ill. ha az a törvény által előírt kötelességünk, vagy ha a megbízás lebonyolításához feltétlenül szükséges.
4. Reklámcélokra egyáltalán nem adunk tovább adatokat más cégeknek.
§ 11. Jogválasztás, hatály
1. Magyar jogszabályok érvényesek, ENSZ vételi jog kizárva, abban az esetben is, ha az ügyfél külföldi illetőségű.
2. Ha egy vagy több határozat érvénytelennek bizonyul, akkor ez a többi határozat érvényességét nem befolyásolja.